Document ID: 32008R0502

РЕГЛАМЕНТ (ЕО) № 502/2008 НА КОМИСИЯТА
от 5 юни 2008 година
за изменение на приложения I, II и IX към Регламент (ЕИО) № 3030/93 на Съвета относно общите правила за внос на някои текстилни продукти с произход от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни (1), и по-специално член 19 от него,
като има предвид, че:
(1)
Общите правила за внос на някои текстилни продукти с произход от трети страни следва да бъдат актуализирани, за да се вземат предвид някои нови промени.
(2)
Украйна стана пълноправен член на Световната търговска организация на 16 май 2008 г.
(3)
Някои изменения на Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (2), също така засягат някои кодове в приложение I към Регламент (ЕИО) № 3030/93.
(4)
Регламент (ЕИО) № 3030/93 следва да бъде съответно изменен.
(5)
Мерките, предвидени в настоящия регламент, съответстват на становището на Комитета по текстила, създаден с член 17 от Регламент (ЕИО) № 3030/93,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и IX към Регламент (ЕИО) № 3030/93 се изменят в съответствие с приложенията към настоящия регламент.
Член 2
Настоящият регламент влиза в сила в деня на неговото публикуване в Официален вестник на Европейския съюз.
Регламентът се прилага от 16 май 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юни 2008 година.

Labels: 1
5
13
3
18